આ જગતમાં, ત્રિલોકમાં સૌથી સુંદર દેવી મા પાર્વતી છે. તે પછી રતિ છે. મા પાર્વતી અને રતિદેવીનાં જેટલું રૂપાળું ત્રિલોકમાં કોઇ નથી. ભગવાન કામદેવ તથા રતિના શરીરનો વર્ણ કોઇ સુંદર યુવતીની ભગ જેવો છે. ભગવાન કામદેવ જો કોઇ સદેહે જુએ તો તેમનું રૂપ તે જોનારની આંખમાં વસી જાય છે. તે ખૂબ જ સુંદર છે. ભગવાન શિવને પુત્ર થાય તે માટે દેવતાઓએ કામદેવને આગળ ધર્યા. શિવજી સમાધિમાં હતા. શિવ જ્યાં તપ કરતા હતા ત્યાં કામદેવે પોતાનું સામ્રાજ્ય વિસ્તાર્યું. છતાં શિવનાં ધ્યાનમાં કોઇ ખલેલ ન પહોંચી. કામદેવે આથી પોતાના પ્રેમરૂપી ધનુષ્ય ઉપર સૌંદર્યનું બાણ ચડાવ્યું. તેમનો પરમ મિત્ર વસંત તેમની વહારે આવ્યો. સર્વત્ર પ્રેમ, સૌંદર્ય, વસંત ઋતુનું આગમન અને જગતનાં તમામ પશુ, પંખી, જીવમાં કામાવેગ વહેવા લાગ્યો.